Aida Dahlen

Aida Husic Dahlen (født 5. oktober 1990 i Sarajevo, Bosnia-Hercegovina) er en norsk bordtennisspiller. Hun ble adoptert til Norge i 1997. Hun har gått på Tangen videregående skole og Rønningen Folkehøgskole og begynte i 2012 på første året av en bachelorutdanning i idrettsvitenskap på Norges idrettshøgskole. Hun deltok i Paralympiske sommerleker i London 2012 og Rio i 2016 i klasse 8 i bordtennis, hun er uten venstre underarm og venstre fot. 

I sin første internasjonale turnering i 2008 vant hun bronse. I 2011 vant hun bronse i EM i Kroatia. I 2010 vant hun sitt første internasjonale gull i Italia Open. Hun har også EM-gull 2015 og 2017 og sølv fra 2013.  
VM-sølv og bronse.  Hun trenes av sportssjef Marte Grutle Aasebø.

Paralympics 2012 
I Paralympics 2012 vant hun sin første kamp i det innledende gruppespillet, men tapte de to neste, så hun kom ikke videre til finalespill. 

 Torsdag 30. august 2012 klokka 0940: Aida Dahlen - Jane Rodrigues, Brasil 3-0 (11-8, 11-4, 11-7)   
 Torsdag 30. august 2012 klokka 1920: Aida Dahlen - Jingdian Mao, Kina 0-3 (5-11, 8-11, 8-11)
 Fredag 31. august 2012 klokka 1600:  Aida Dahlen - Josephine Medina, Philipinene 1-3 (11-13, 11-3, 7-11, 5-11)

Referanser

Kilder 
Rune Stensland: Aida er god nok til å bli best i verden. Artikkel i Fædrelandsvennen onsdag 29. august 2012 side 20 og 21.

Norske bordtennisspillere
Norske handikappidrettsutøvere
Deltakere for Norge under Paralympiske sommerleker 2012
Deltakere for Norge under Paralympiske sommerleker 2016
Personer fra Kristiansand kommune